Nubia Red Magic 3 गेमिंग फोन लॉन्च, 5,000 एमएएच बैटरी और 12 जीबी रैम से है लैस  
Red Magic 3 एंड्रॉयड पाई पर चलेगा
Nubia Red Magic 3 में 48 मेगापिक्सल का Sony IMX586 सेंसर है
स्नैपड्रैगन 855 प्रोसेसर से लैस है नूबिया रेड मैजिक 3 गेमिंग फोन
Nubia Red Magic 3 गेमिंग स्मार्टफोन को चीनी मार्केट में लॉन्च  कर दिया गया है। गेमिंग के दीवानों के लिए बना यह स्मार्टफोन 5,000 एमएएच बैटरी, 90 हर्ट्ज़ रिफ्रेश रेट डिस्प्ले और स्नैपड्रैगन 855 प्रोसेसर के साथ आता है। रैम और स्टोरेज पर आधारित इस फोन के कई वेरिएंट हैं। फोन की बैटरी 30 वॉट की फास्ट चार्जिंग को सपोर्ट करती है। इसके बारे में 10 मिनट के चार्ज में एक घंटे का गेमप्ले देने का दावा है। Red Magic 3 गेमिंग फोन लिक्विड कूलिंग टेक्नोलॉजी के साथ आता है।

चीनी मार्केट में नूबिया रेड मैजिक 3 की कीमत 2,899 चीनी युआन (करीब 30,000 रुपये) से शुरू होती है। यह दाम 6 जीबी रैम + 64 जीबी स्टोरेज वेरिएंट का है। ग्राहक 3,199 चीनी युआन (करीब 33,200 रुपये) में 6 जीबी रैम+ 128 जीबी स्टोरेज वेरिएंट खरीद पाएंगे। 8 जीबी रैम + 128 जीबी स्टोरेज वेरिएंट 3,499 चीनी युआन (करीब 36,300 रुपये) और 12 जीबी रैम + 256 जीबी स्टोरेज वेरिएंट 4,299 चीनी युआन (करीब 44,600 रुपये) में उपलब्ध होगा। फिलहाल, नूबिया ने इस स्मार्टफोन को भारतीय मार्केट में उपलब्ध कराए जाने के बारे में कोई जानकारी नहीं दी है।

नूबिया रेड मैजिक 3 में टॉप और बॉटम पर बेहद ही पतले बेज़ल हैं। पिछले हिस्से पर एक मात्र कैमरा है। इसके बैक पैनल का डिज़ाइन बहुत हद तक Red Magic Mars जैसा है। यह ब्लैक और रेड रंग में उपलब्ध होगा।
Red Magic 3 एंड्रॉयड पाई पर चलेगा। इसमें डुअल सिम स्लॉट हैं। फोन में 6.65 इंच का फुल-एचडी+ (1080x2340 पिक्सल) एचडीआर एमोलेड डिस्प्ले है। 90 हर्ट्ज़ रिफ्रेश रेट और 430 निट्स ब्राइटनेस के साथ। फोन में स्नैपड्रैगन 855 प्रोसेसर के साथ 6 जीबी, 8 जीबी और 12 जीबी रैम दिए गए हैं। इनबिल्ट स्टोरेज के तीन विकल्प हैं- 64 जीबी, 128 जीबी और 256 जीबी।
पिछले हिस्से पर एफ/ 1.7 अपर्चर वाला 48 मेगापिक्सल का Sony IMX586 सेंसर है। फ्रंट पैनल पर एफ/ 2.0 अपर्चर वाला 16 मेगापिक्सल का सेंसर दिया गया है। यह एआई ब्यूटी फीचर्स से लैस है। हैंडसेट की बैटरी 5,000 एमएएच की है और यह 30 वॉट फास्ट चार्जिंग को सपोर्ट करती है। इसके बारे में 10 मिनट की चार्जिंग में 1 घंटे का गेम प्ले देने का दावा है।
फोन डुअल फ्रंट फेसिंग स्टीरियो स्पीकर्स के साथ आता है। कनेक्टिविटी के लिए हैंडसेट वाई-फाई, ब्लूटूथ, यूएसबी टाइप-सी पोर्ट, 3.5 एमएम ऑडियो जैक,  4जी एलटीई और अन्य स्टेंडर्ड फीचर से लैस है। Red Magic 3 का डाइमेंशन 171.7x78.5x9.65 मिलीमीटर है और वज़न 215 ग्राम।